Source: http://www.ziarulderoman.ro/un-suporter-al-handbalului-si-jucatoarele-csm-roman-in-sprijinul-unei-mamici-bolnave-de-cancer/
Timestamp: 2020-06-07 00:29:18+00:00

Document:
Un suporter al handbalului și jucătoarele CSM Roman, în sprijinul unei mămici bolnave de cancer – Ziarul de Roman
Ziarul de Roman 07/02/2017 18:17	0
Cazul unei tinere mămici bolnave de cancer l-a impresionat pe unul dintre iubitorii handbalului românesc, la rândul său fost jucător. Acesta a apelat, la finele anului trecut, la fostul președinte al clubului HCM Roman (actual CSM Roman) – Lucian Micu, pentru ca, împreună, să strângă fonduri pentru a ajuta la însănătoșirea unei tinere mămici.
Bogdan Damian, care este din Focșani, la fel ca și cea care are nevoie de ajutor, a primit de la CSM Roman și a scos la licitație una dintre mingile de handbal cu care s-a jucat ediția de anul trecut a Supercupei României la handbal feminin, dintre CSM Roman și CSM București.
Mingea a fost semnată de întreg lotul CSM Roman, printre acestea găsindu-se și semnăturile jucătoarelor Ana-Maria Iuganu, Luciana Popescu Marin, Clara Vădineanu, Raluca Ivan și internaționalelor Iryna Glybko, Viktoriya Tymoshenkova și Jasna Tošković.
„Mă bucur că jucătoarele CSM Roman şi alte handbaliste de renume s-au alăturat unei cauze nobile. Una dintre mingile cu care s-a jucat finala Supercupei României, în 2016, între fetele noastre și cele de la echipa CSM București, semnată de jucătoare, a fost vândută la o licitație caritabilă, pentru suma de 1.000 de lei. Acești bani au ajuns la Roxana Dragomir, o tânără de 26 de ani, din Focșani, diagnosticată cu o boală grea. În numele unui oraș întreg, vă mulțumesc şi îmi doresc ca Roxana să se facă bine cât mai repede!”, a afirmat primarul Lucian Micu, pe pagina sa de socializare.
Cei care doresc și pot să o ajute pe Roxana pot afla mai multe despre cazul ei la adresa de facebook „Împreună pentru Roxana” – https://www.facebook.com/groups/367806133597575/ .
Sport 3024 CSM Roman 329 handbal 912 licitatie 120 minge 1

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM